**Bod č. 13**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

dňa 23 03. 2017

**Vstup Mesta Stupava do Oblastnej organizácie cestovného ruchu Záhorie**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ

**Zodpovedná:**

Mgr. Zuzana Lovíšková, v.r.

vedúca odd. všeobecnej a vnútornej správy

**Spracovateľka:**

Mgr. Zuzana Lovíšková , v.r.

vedúca odd. všeobecnej a vnútornej správy

**Návrh uznesenia:**

Mestské zastupiteľstvo v Stupave

**s c h v a ľ u j e**

vstup Mesta Stupava do Oblastnej organizácie cestovného ruchu Záhorie

**Dôvodová správa**

Mesto Stupava bolo oslovené Oblastnou organizáciou cestovného ruchu Záhorie, či by nemalo mesto

záujem vstúpiť do Oblastnej organizácie cestovného ruchu Záhorie. Cieľom organizácie je vybudovať

z územia Záhoria rozpoznateľnú destináciu cestovného ruchu. OOCR združuje subjekty cestovného

ruchu v regióne Záhorie so záujmom o rozvoj cestovného ruchu a podporuje proces budovania

partnerstva v rámci organizácie.

Výška členského pre mestá a obce je 0,3 eura na obyvateľa na rok, pre podnikateľské subjekty 100 eur na rok. Od 03. marca 2017 sa schválila zmena stanov, kedy členovia okrem vyššie spomínaných príspevkov môžu platiť aj doplnkové členské (príklad Mesto alebo iný subjekt bude mať v roku 2018 v pláne urobiť výročné podujatie, tak si nebude robiť marketing sám, ale marketing bude mať na starosti OOCR.) Tým že pribudnú doplnkové členské príspevky sa navýši aj výška požadovanej dotácie z Ministerstva dopravy a výstavby SR.

Mesto je prostredníctvom OOCR žiadateľom o dotáciu na položky podľa zákona 91/2010 paragraf 29 bod 10, čiže je súčasťou propagačných materiálov Sprievodca záhoráckymi zážitkami, cyklomapa Záhorie, kalendár podujatí a v ďalších pripravovaných materiáloch. Môže sa na OOCR obrátiť ohľadom marketingu, spolupráca na podujatiach, prezentácie regiónu a jeho ponuky. OOCR či už sama alebo spolu s KOCR prezentuje región a jeho členov na podujatiach mimo regiónu Záhorie. Novinkou je, že členovia OOCR Záhorie môžu žiadať o grant z Krajskej organizácie cestovného ruchu v sume od 2 tis do 20 tis eur (žiadateľ nie je OOCR, ale len jej členovia).